M e s t s k á    č a s ť   B r a t i s l a v a  -  N o v é   M e s t o

Materiál na rokovanie 							
Miestneho zastupiteľstva
dňa 12.06.2012

,

Návrh
kapitálových výdavkov v rozpočte EKO-podniku VPS 
pre rok 2012

Prekladá :							Materiál obsahuje :
Ing. Róbert Molnár						1. Návrh uznesenia
riaditeľ EKO-podniku VPS 				2. Dôvodovú správu
								3. Text materiálu

								
Spracovateľ :							Stanovisko právnej skupiny: Ing. Róbert Molnár						- nie je potreba právneho 
riaditeľ EKO-podniku VPS				  posúdenia

Jún 2012

NÁVRH UZNESENIA

Miestne  zastupiteľstvo
s ch v a ľ u j e
kapitálové výdavky v rozpočte EKO-podniku VPS pre rok 2012:

položka	prostriedok	počet	cena bez DPH	
1	komunálne multifunkčné vozidlo	1 ks	71 300,00 €	
2	nadstavba na zber a odvoz odpadu a exkrementov	1 ks	10 400,00 €	
3	kombinovaná sacia cisterna na čistenie vpustí, kanalizácií, šácht	1 ks	29 200,00 €	
4	vysprávková sústava pre opravu komunikácií	1 ks	28 600,00 €	
5	sypačová nadstavba s rozmetadlom na zimnú údržbu komunikácií	1 ks	8 000,00 €	
6	snehová radlica 	1 ks	2 200,00 €	

                                               kapitálové výdavky celkom s DPH 20% : 179.640,00 €

a/ bez pripomienok

b/ s pripomienkami

DÔVODOVÁ  SPRÁVA
	
	Riaditeľ EKO-podniku VPS bol poverený starostom MČ BNM vypracovať stanovisko k návrhu kapitálových výdavkov. Obsahom materiálu, predkladaného Miestnej rade mestskej časti Bratislava – Nové Mesto dňa 20.12.2011 bolo  stanovisko k návrhu kapitálových výdavkov v rozpočte EKO-podniku VPS pre rok 2012, určených na nákup prostriedkov - technického a strojového vybavenia pre jednotlivé strediská podniku.

	Čerpanie uvedených kapitálových výdavkov na určené ciele malo zabezpečiť výrazné zefektívnenie vykonávaných činností, optimalizovať štruktúru a riadenie samotnej organizácie s výsledkom konečného zníženia nákladov prevádzky a to pri paralelnom náraste objemu vykonaných prác a zvýšení ich kvality.

	Navrhované kapitálové výdavky v rozpočte EKO-podniku VPS zo zdrojov zriaďovateľa organizácie pre rok 2012 boli Miestnym zastupiteľstvom MČ BNM dňa 14.02.2012 schválené parciálne, keďže výraznú časť objemu  financií bolo plánované zabezpečiť čerpaním z envirofondov.

	Nakoľko pôvodný zámer na zabezpečenie financovania kapitálových výdavkov nie je v roku 2012 realizovateľný, predkladáme požiadavku na schválenie kapitálových výdavkov EKO-podniku VPS zo zdrojov  zriaďovateľa organizácie.

 

TEXT MATERIÁLU

	Zaobstaraním uvedených prostriedkov by EKO-podnik VPS získal efektívne nástroje na plnenie zverených (aj budúcich) úloh. Aktuálne úlohy by vedel plniť efektívnejšie, racionálnejšie a výhľadovo aj na komerčnej báze. Predkladaný návrh kapitálových výdavkov na nákup techniky je v súlade so zámerom zriaďovateľa - MČ BNM o postupnom rozširovaní zabezpečovaných verejno-prospešných služieb v oblasti opravy vozoviek a údržbe kanalizačných vpustí komunikácií III. a IV. kategórie a zberu psích exkrementov.

	Všetky navrhované prostriedky spĺňajú  koncepciu univerzálnosti, modularity, vzájomnej kompatibility a optimálnej dostupnosti servisných služieb a náhradných dielov. Priebežným zaobstarávaním zvolenej techniky  je možné dosiahnuť stav, kedy  technické vybavenie bude multifunkčné a  využívateľné celoročne bez ohľadu na sezónu a povahu prác a činností. Môžeme konštatovať, že zaobstaraniu uvedených prostriedkov v  budúcnosti sa vyhnúť nedá, nakoľko technické vybavenie podniku je momentálne v stave nie dobrom, pričom sa zväčšuje rozsah úloh, činností a výkonov zabezpečovaných  EKO-podnikom VPS.

Predpokladáme dosiahnutie úspor:
-	v okamžitých nákladoch za spotrebu pohonných hmôt z dôvodu motorovej modernizácie,
-	v okamžitých nákladoch za spotrebu pohonných hmôt z dôvodu operatívnejšej logistiky,
-	v okamžitých nákladoch na servis a údržbu z dôvodu obnovy, technickej  modernizácie a zákonnej záručnej doby,
-	v budúcich nákladoch na servis z dôvodov lepšej dostupnosti a postupnom zlučovaní servisných úkonov u jedného tuzemského autorizovaného servisného partnera,
-	v budúcich nákladoch na údržbu z dôvodov lepšej dostupnosti náhradných dielov a cenovej politiky dodávateľov.

	Položky kapitálových výdajov predstavuje  nákup komunálnych dopravných prostriedkov a prídavných zariadení, vyšpecifikovaných v zozname prostriedkov:

1.	Komunálne multifunkčné vozidlo
slúžiace ako nosič prídavných zariadení a nadstavieb podľa požadovaného účelu. Zaobstaraním špecializovaných nadstavieb môže vozidlo plniť úlohy zimnej (odhŕňanie snehu, posyp posypovými materiálmi) aj letnej údržby komunikácií (vysprávkovanie výtlkov, dier, vysávanie, zametanie,...), údržbu vpustí a šácht, zvoz odpadu z odpadových košov a košov na psie exkrementy, rozvoz vody;

	-	proti minulým obdobiam pribúdajú do správy  a údržby  nové plochy, komunikácie a činnosti,
	-	zo strojového vybavenia boli vyradené dopravné prostriedky roky nepoužívané, nepojazdné a nefunkčné, ktoré boli napriek uvedeným skutočnostiam zaradené do zimnej údržby komunikácií, 
	-	letnú a predovšetkým zimnú  údržbu zabezpečujeme  s prostriedkami výrazne   amortizovanými, na hranici prevádzkovateľnosti,
	-	špecializovaný servis, individuálna údržba a zvýšená spotreba pohonných hmôt týchto dopravných prostriedkov  zbytočne predražujú prevádzkové náklady strediska, 
	-	pre ilustráciu uvádzame skladbu a objem výdavkov  na zabezpečenie údržby, servisu a prevádzky dopravných prostriedkov za rok 2010:  
		- PHM	44,7 tis. €
		- všeobecný materiál (náhradné diely, nákup pneumatík,...) 	23,0 tis. €
		- servis, údržba	31,0 tis. €

2.	Nadstavba na zber a odvoz exkrementov a odpadu
		je určená na zber a odvoz domového a záhradného odpadu, odpadkových košov z peších zón, lístia a pod. Je určená predovšetkým pre menšie obce alebo pre pešie zóny väčších miest, pre cintoríny, parky, ťažko dostupné časti miest a pre miesta so zníženou dopravnou dostupnosťou;

- v návrhu  rozpočtu  pre rok  2012  je zaradená  služba zberu  psích exkrementov,  ktorú  EKO-podnik VPS začal realizovať od marca 2012,
-	na túto službu nemáme zatiaľ zabezpečené a vyčlenené príslušné strojné a technické vybavenie,
-	nákup uvedeného prostriedku nám popri zabezpečovaní novo zverenej úlohy umožní sekundárne zabezpečovať aj vývoz smetných košov, 
-	pre ilustráciu uvádzame nárast objemu zvozu komunálneho odpadu zo smetných košov a veľkokapacitných kontajnerov počas roku  2011 :    
	- nárastu  počtu vyvážaných košov           	z 450 ks na 560 ks,	t.j. nárast o 24%
	- nárastu  počtu vyvážaných kontajnerov 	z 658 ks na 787 ks,	 t.j. nárast o 20%
   - vývoz z košov určených na psie exkrementy	z     0 ks na 110 ks,

  	a vek vozidiel zabezpečujúcich zvozy odpadov:
	Liaz lanový nakladač	r.v. 1988	
	Liaz lanový nakladač	r.v. 1989
	Liaz ramenový nakladač	r.v. 1991

3.	Kombinovaná sacia cisterna na čistenie vpustí, kanalizácií, šácht
	je určená pre odčerpávanie, odvoz a rozstrekovanie odpadových tekutín a vôd. 

	-	zariadenie umožní zabezpečiť službu čistenia kanalizačných vpustí a šácht na základe predbežnej požiadavky zriaďovateľa priamo organizáciou EKO-podnik VPS, pričom službu čistenia kanalizačných vpustí na komunikáciách a čistenie kalových lapačov z prevádzky Tržnica zriaďovateľ a prevádzkovateľ nakupujú u externých dodávateľov,
	-	fekálna automobilová kombinovaná sacia cisterna je určená pre odčerpávanie, odvoz a rozstrekovanie tekutých fekálií, odsávanie odpadu a  čistenie kanalizácie, kanalizačných vpustí, šácht, odsávanie kalov, hustého tekutého odpadu,
	-	tlakový vodný agregát zastavaný na nadstavbe umožňuje, ručné umývanie nádob, zariadení, plôch, fasád domov, zalievanie vegetácie, dočisťovanie čistou tlakovou a pod.,
	- 	plnenie nádrže sa prevádza podtlakom, vyprázdňovanie pretlakom vytvoreným vákuovým kompresorom alebo samospádom,
	-	cisternová nadstavba sa dodáva ako technologický celok, zariadenie je vybavené nádržou rozdelenou na nádrž kalovú a nádrž na čistú vodu,  sacím agregátom, vákuovým kompresorom, vysokotlakovým vodným čerpacím agregátom, hadicovým systémom, krtkovacím  zariadením, filtrami,...

4.	Vysprávková sústava vozoviek 
	je určená pre opravu komunikácií - výtlkov, jám, prasklín, pre pokrývanie  drobnejších plôch asfaltovou emulziou.

	-	zariadenie je určené k opravám dier a výtlkov vozoviek, miestnych komunikácií, chodníkov a peších zón zmesou kameniva a asfaltovej emulzie štandardne používanou tryskovou metódou pre potreby menších obcí alebo pre pešie zóny, pre cintoríny, parky, komunikácie III. a IV. kategórie a pod...
5.	Sypačová nadstavba s rozmetadlom na zimnú údržbu komunikácií
	je určená pre posyp vozoviek, miestnych komunikácií, chodníkov a peších zón inertným a chemickým posypovým materiálom

	-	zariadenie sa skladá z úložišťa posypového materiálu, dopravného mechanizmu, rozmetadla, krycej strechy, 
	- zariadenie je modulárne, po ukončení sezóny demontovateľné,

6.	Čelná snehová radlica

	-	je určená k odstraňovaniu súvislej snehovej vrstvy až do výšky 200 mm